МОТИВИ
към проект на Наредба за изменение и допълнение на 
Наредба № Н-12 от 12 април 2010 г. за условията и реда за изплащане на възнагражденията и обезщетенията на военнослужещите
(обн. ДВ. бр.32 от 27 април 2010г., изм. ДВ. бр.81 от 18 октомври 2011 г., изм. и доп. ДВ. бр.101 от 18 декември 2012 г., доп. ДВ. бр.66 от 10 август 2018 г., изм. ДВ. бр.8 от 25 януари 2019 г., изм. ДВ. бр.36 от 1 май 2021 г., изм. ДВ. бр.81 от 28 септември 2021 г., изм. и доп. ДВ. бр.100 от 30 ноември 2021 г.)

Част от действащите разпоредби на Наредба № Н-12 от 12 април 2010 г. за условията и реда за изплащане на възнагражденията и обезщетенията на военнослужещите (Наредбата) следва да се синхронизират с променените разпоредби на ЗОВСРБ (бр. 2 от 5.01.2024 г., в сила от 5.01.2024 г. и бр. 38 от 30.04.2024 г., в сила от 30.04.2024 г.), в т.ч. чл. 4, чл. 10 и Приложение 1 към чл. 5, ал. 1 от Наредбата.
Изменения и допълнения са обвързани с актуализиране на акта на министъра на отбраната, като се предлага:
1. Изплащането на възнагражденията и обезщетенията на военнослужещите да се извършва по банков път, като информацията за начислените възнаграждения и направените удръжки да се предоставя по електронен път чрез използваните в МО, СППМО и БА информационни услуги.
2. Към определените в Наредбата случаи на отстраняване от длъжност на основание чл. 158 (временно отстраняване от длъжност при условията и по реда на Наказателно-процесуалния кодекс), се добавя и чл. 158а, от ЗОВСРБ (временно отстраняване от длъжност при отнет или отказан достъпът до класифицирана информация).
	3. Въвежда се текст, който регламентира хипотезата при увеличение в размерите на основните месечни възнаграждения и/или допълнителните възнаграждения, размерите им да се индексират, считано от датата на увеличението, когато военнослужещите са в платен годишен отпуск и/или престояват в специални или временни задгранични щатове на министъра на отбраната.
4. Уточнява се начина на изчисляване на допълнителното възнаграждение по чл. 215 (заместване на отсъстващ повече от 30 работни дни военнослужещ) и чл. 216 (временно изпълнение на задълженията на вакантна длъжност) от ЗОВСРБ. Размерът на допълнителното възнаграждение на военнослужещия се определя по реда на чл. 212 от ЗОВСРБ, като в случаите по чл. 215 от ЗОВСРБ е 25 на сто от месечното възнаграждение за длъжността и притежаваното военно звание на замествания военнослужещ, а в случаите по чл. 216 от ЗОВСРБ е 25 на сто от месечното възнаграждение за вакантната длъжност и притежаваното от военнослужещия военно звание.
[bookmark: _GoBack]Предложеният проект на акт няма да доведе до въздействие върху държавния бюджет, не са необходими допълнителни разходи (трансфери) други плащания по държавния бюджет за прилагането му.
С проекта на наредба не се въвеждат актове на Европейския съюз.
С въвеждането на предложените изменения и допълнения на Наредбата ще се постигне по-голяма яснота и точност при прилагането на изменените текстове.







